NOTA DE FUNDAMENTARE
la proiectul de decizie  „Cu privire la alocarea mijloacelor financiare din fondul de rezervă al bugetului raional pentru anul 2026”

	1. Denumirea sau numele autorului elaborarea proiectului Proiectul de decizie a fost elaborat de către Direcția finanțe

	

	1. Condițiile ce au impus elaborarea proiectului actului normativ


	2.1. Temeiul legal sau, după caz, sursa proiectului actului normativ
Elaborarea proiectului de decizie a fost determinată de necesitatea acordării suportului financiar pentru soluționarea unor situații neprevăzute și/sau urgente semnalate de autoritățile publice locale, instituții și cetățeni ai raionului Ștefan Vodă, pentru care nu au fost prevăzute alocații în bugetul aprobat pentru anul 2026.
Finalitatea proiectului constă în distribuirea mijloacelor financiare din fondul de rezervă al bugetului raional, în vederea susținerii financiare a acțiunilor și necesităților urgente, asigurând astfel funcționarea adecvată a autorităților și instituțiilor publice și sprijinirea cetățenilor aflați în situații dificile.


	1. Obiectivele urmărite și soluțiile propuse
Proiectul prevede distribuirea mijloacelor financiare din fondul de rezervă al bugetului raional pentru anul 2026, conform destinațiilor și beneficiarilor specificați în anexă, precum și stabilirea responsabilității pentru controlul executării deciziei.
Elementul principal al proiectului constă în alocarea concretă a resurselor financiare din fondul de rezervă, în baza solicitărilor argumentate, în limitele disponibilităților bugetare aprobate.


	

	1. Analiza impactului de reglementare 
Implementarea proiectului implică utilizarea mijloacelor financiare din fondul de rezervă al bugetului raional pentru anul 2026, în volumul stabilit în anexă. Alocările se vor efectua în limita fondului de rezervă aprobat prin decizia Consiliului raional privind bugetul pentru anul 2026.

	

	1. Avizarea și consultarea publică a proiectului actului normativ
În conformitate cu legislația privind transparența în procesul decizional, proiectul urmează a fi supus avizării de către direcțiile și serviciile de specialitate și consultării publice, prin publicarea pe pagina web oficială a Consiliului raional Ștefan Vodă și în Registrul actelor locale.

	

	1. Concluziile expertizelor

	Proiectul de decizie este elaborat în conformitate cu cadrul legal în vigoare, respectă competența Consiliului raional și nu contravine legislației.





